ועדת העבודה, הרווחה והבריאות, כנסת 18, פרוטוקול מספר 666, 2012-03-12 09:45

חיים כץ: בוקר טוב.

חיים כץ: אנחנו מתחילים שבוע חדש.

חיים כץ: י"ח באדר, ה-12 במרץ 2012 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק מגן דוד אדום (תיקון מס' 6) (אגרות בעד שירות הסעות חירום), התשע"א-2010.

חיים כץ: קיימנו לא מעט דיונים בנושא.

חיים כץ: בדיון האחרון ביקשתי רביזיה ואכן נעשתה עבודה.

חיים כץ: אני מבקש להצביע, לאשר את הרביזיה ואז נפתח שוב את הדיון.

חיים כץ: בעד קבלת הרביזיה – פה אחד הרביזיה התקבלה כל חברי הכנסת שנמצאים באולם אישרו את הרביזיה.

חיים כץ: לפי סעיף 110 אנחנו נפתח מחדש את הדיון.

חיים כץ: בדיון האחרון היו לנו כמה מחלוקות.

חיים כץ: רצינו לראות אם אפשר להכשיר תשלומי עבר בדיעבד.

חיים כץ: אחרי ישיבות של היועצים המשפטיים עם היועץ המשפטי של הכנסת נמצא ניסוח שיאפשר למגן דוד אדום להכשיר את התשלומים שנגבו בעבר כך שהם לא יהיו חשופים לתביעות.

חיים כץ: הנושא השני עליו דיברנו היה שמגיע אמבולנס ונותן טיפול ראשוני, כי אז לא תהיה גבייה או תהיה חצי גבייה.

שמרית גיטלין שקד: אם יש רק טיפול רפואי, הגבייה חלקית.

חיים כץ: תהיה גבייה מופחתת.

חיים כץ: החלטנו שאנחנו רוצים להביא את זה בתקנות שיאושרו בוועדה ויאמרו מה זה טיפול, מה זה טיפול מופחת וגובה התשלומים שגם הם יובאו לאישור הוועדה.

חיים כץ: אם יתנגד לזה, באפשרותו תמיד להגיש הסתייגות.

חיים כץ: אם המליאה תקבל את ההסתייגות, הוא קיבל את ההסתייגות, והם המליאה לא תקבל את ההסתייגות, הוא לא קיבל את ההסתייגות.

חיים כץ: אם במליאה תתקבל ההסתייגות, נראה אם אנחנו רוצים להעביר את החוק כך או לא רוצים.

רחל אדטו: אני רוצה לשאול משהו.

רחל אדטו: יש כאן מכתב של משרד עורכי דין בנושא האמבולנסים הפרטיים.

רחל אדטו: זה לא המכתב היחיד שעוסק בדבר הזה.

רחל אדטו: אני מניחה שכמו שאני קיבלתי במייל, קיבלו גם אחרים.

חיים כץ: כבוד הרב ליצמן הגיע.

חיים כץ: ברוך הבא.

חיים כץ: אני אומר לך מה נאמר כאן עד עכשיו.

חיים כץ: עלו כאן שלושה דברים מהותיים עליהם כנראה מתבסס החוק.

חיים כץ: דבר אחד היה שהיועצים המשפטיים של הכנסת והוועדה הצליחו כנראה לרבע את המעגל ותשלומי העבר שנגבו על ידי מגן דוד אדום הוכרו רטרואקטיבית כחוקיים.

חיים כץ: זאת אומרת, לא ילך מישהו לבג"ץ על גבייה שנעשתה לפני שש שנים.

חיים כץ: דיברנו על תשלום מופחת לטיפול במקרה שמגן דוד אדום מגיע ונותן טיפול.

חיים כץ: במקרה הזה אמרנו שיהיה תשלום מופחת.

חיים כץ: התשלום המופחת וסוג הטיפול ייקבע כאן בוועדה בתקנות שיביא משרד הבריאות.

חיים כץ: כשהתקנות יגיעו, נדון במה זה טיפול מופחת ומה הוא לא טיפול מופחת.

חיים כץ: הנושא השלישי.

חיים כץ: ב-99 אחוזים כלל התשלומים שנגבים וכל האגרות שנגבות במדינת ישראל מאושרים על ידי ועדת הכנסת.

חיים כץ: גם כאן אנחנו רוצים שהתשלומים שמגן דוד אדום גובה יאושרו על ידי ועדת הכנסת.

חיים כץ: אמרתי שאם לא ירצה בכך, הוא יגיש הסתייגות.

חיים כץ: אם הוא יזכה במליאה, הוא זכה, ואם הוא לא זכה במליאה, הוא לא זכה.

יעקב ליצמן: או שנמשוך.

חיים כץ: או שתמשוך.

יעקב ליצמן: כנראה אמשוך.

חיים כץ: בסדר.

יעקב ליצמן: אני לא חושב שבכל דבר אני צריך את הוועדה.

יעקב ליצמן: אני מוכן לדון על הדברים.

חיים כץ: צריך לסיים את החוק הזה.

יעקב ליצמן: גם אני רוצה בכך.

חיים כץ: אנחנו כבר דנים בזה זמן רב.

יעקב ליצמן: על סוג הטיפול אני יותר מחמיר אפילו ממשרד הבריאות.

יעקב ליצמן: יש דברים שהם חשבו שבגדר טיפול בדיקות דם, טיפול בסוכרת ובדיקות לחץ דם לא צריכים להיות.

חיים כץ: בדיקות דם עושים במגן דוד אדום?

קריאה: כן.

יעקב ליצמן: אני לא חושב שזה נקרא טיפול.

חיים כץ: בסדר.

חיים כץ: תביא בתקנות.

יעקב ליצמן: אני רוצה להתייעץ אם אני מושך או לא.

חיים כץ: עכשיו?

יעקב ליצמן: כן.

יעקב ליצמן: אני אקיים בחוץ התייעצות.

חיים כץ: אני מחדש את הישיבה.

חיים כץ: אני מקווה שהפעם גם נוכל לסיים את הישיבה.

חיים כץ: אנחנו דנים בהצעת חוק מגן דוד אדום.

חיים כץ: אנחנו נעבור להקראה.

חיים כץ: אם תוך כדי ההקראה יהיה למישהו מה להעיר, יעיר.

שמרית גיטלין שקד: 1.

שמרית גיטלין שקד: תיקון סעיף 7א בחוק מגן דוד אדום, התש"י-1950, בסעיף 7א – (1) בכותרת השוליים, בסופה יבוא "בעד פינוי חירום ותשלומים אחרים".

שמרית גיטלין שקד: (2) בסעיף קטן (א), במקום "שירותים הניתנים לפי חוק זה" יבוא "שירות פינוי חירום" אחרי "ושר האוצר" יבוא "באישור ועדת העובדה, הרווחה והבריאות של הכנסת", ובסופו יבוא "בסעיף זה, "פינוי חירום" – פינוי בלתי מתוכנן באמבולנס או באמצעי תחבורה אחר של האגודה, עקב צורך רפואי פתאומי, לרבות העקת אמבולנס לביצוע פינוי כאמור שלא הסתיימה בפינוי או שהסתיימה בפינוי נפטר ולרבות פינוי יולדת".

שמרית גיטלין שקד: אנחנו מקריאים את הגרסה השנייה.

שמרית גיטלין שקד: (3) אחרי סעיף קטן (ב) יבוא: בתקנות לפי סעיף קטן (א) לא ייקבע תשלום בעד הזעקת אמבולנס שהסתיימה ללא פינוי וללא טיפול רפואי בזירת האירוע.

שמרית גיטלין שקד: יקבע בתקנות.

שמרית גיטלין שקד: שר הבריאות ושר האוצר באישור ועדה, זה יהיה בהמשך, יקבעו מה זה טיפול רפואי שבעצם יחייב את האדם בתשלום מופחת ומה לא ייכלל בטיפול רפואי.

שמרית גיטלין שקד: זה אומר שנניח בדיקות פשוטות או טיפולים פשוטים, אז הבן אדם לא יחויב בתשלום בכלל אם זה הסתיים ללא פינוי וללא טיפול רפואי.

יעקב ליצמן: אני רוצה להבהיר שאני לא רואה בבדיקת סוכרת כבדיקה.

חיים כץ: אני רוצה לומר לך ש-NEVER SAY NEVER.

חיים כץ: למה אתה צריך להגיד היום מה שאתה יכול להגיד מחר?

יעקב ליצמן: אתה צודק.

יעקב ליצמן: NEVER SAY NEVER, אבל צריך להגיד את זה.

רחל אדטו: צריך שתהיה אחידות בכתיבת המילה הזעקה, כי בגרסה א' כתוב אזעקה.

שמרית גיטלין שקד: אני ממשיכה בקריאה.

שמרית גיטלין שקד: לעניין הזעקת אמבולנס שהסתיימה בטיפול רפואי בזירת האירוע, תיקבע אגרה – (1) בשיעור שלא יעלה על 25 אחוזים מהאגרה המזערית – לעניין אמבולנס של טיפול נמרץ.

שמרית גיטלין שקד: (2) בשיעור שלא יעלה על 50 אחוזים מהאגרה המזערית – לעניין אמבולנס אחר.

חיים כץ: משרד האוצר, תחשוב על ההסתייגות.

שמרית גיטלין שקד: בסעיף קטן זה, "אגרה מזערית" – אגרה בסכום הנמוך ביותר שנקבע בתקנות לפי סעיף קטן (א) בעד פינוי באמבולנס של טיפול נמרץ או באמבולנס אחר, לפי העניין, בלי להביא בחשבון נתונים אחרים שלפיהם נקבעת האגרה".

שמרית גיטלין שקד: נסביר את זה כדי שלא תהיה אי בהירות.

שמרית גיטלין שקד: יכול להיות שהנוסח לא בהיר ונחדד אותו בהמשך.

שמרית גיטלין שקד: זאת האגרה הנמוכה ביותר שקיימת בתקנות לפינוי אמבולנס.

שמרית גיטלין שקד: כלומר, הסכום הנמוך ביותר.

אורי מקלב: פעם אחת חמישים אחוזים ופעם אחת 25 אחוזים.

שמרית גיטלין שקד: כן.

שמרית גיטלין שקד: הסכום הנמוך ביותר.

שמרית גיטלין שקד: (ג) האגודה רשאית לגבות תשלומים בעד שירותים אחרים הניתנים על ידה שאינם שירותי חירום ככל שהוסמכה לכך בתקנון ובכפוף להוראותיו.

שמרית גיטלין שקד: ואולם, התשלום המרבי שניתן לגבות בעד שירות מהשירותים המנויים להלן, טעון אישור מראש של המנהל הכללי של – וכאן אנחנו מוחקים את המלים באישור ועדת העבודה הרווחה והבריאות.

שמרית גיטלין שקד: הודעה על התשלום המרבי שאושר כאמור תפורסם באתר האינטרנט של ושלה באגודה, ובכל דרך אחרת שהורה שר הבריאות.

שמרית גיטלין שקד: (1) הסעה באמבולנס של האגודה שאינה פינוי חירום.

שמרית גיטלין שקד: (2) ביקור לצורך קבלת טיפול בתחנת מגן דוד אדום.

שמרית גיטלין שקד: (3) נוכחות מגן דוד אדום באירוע ציבורי או המוני.

שמרית גיטלין שקד: (4) שירות אחר שהורה עליו המנהל הכללי של משרד הבריאות.

שמרית גיטלין שקד: בסעיפים קטנים (ד) ו-(ה) לא חל שינוי.

חיים כץ: תקריאי.

שמרית גיטלין שקד: (ד) האגודה רשאית לקבוע כללים לעניין הנחות או פטורים מתשלום אגרה לפי סעיף קטן (א) או מתשלומים בעד שירותים לפי סעיף קטן (ג), בשל מצב כלכלי או בריאותי של המפונה.

שמרית גיטלין שקד: כללים כאמור יפורסמו באתר האינטרנט של ושל האגודה ובכל דרך אחרת שיורה שר הבריאות.

שמרית גיטלין שקד: (ה) המנהל הכללי של האגודה או מי שהוא הסמיך לכך רשאי לוותר על הפרשי הצמדה, ריבית או קנס, כולם או חלקם, אם הוכח להנחת דעתו כי לפיגור בתשלום האגרה או התשלום כאמור בסעיף קטן (ג) גרמו נסיבות שלחייב לא הייתה שליטה עליהן.

שמרית גיטלין שקד: 2.

שמרית גיטלין שקד: תקנות ראשונות תקנות ראשונות לפי סעיף 7א לחוק העיקרי, כנוסחו בחוק זה, יובאו לאישור ועדת העבודה, הרווחה והבריאות של הכנסת בתוך שישים ימים מיום תחילתו של חוק זה.

שמרית גיטלין שקד: יש כאן הבהרה.

שמרית גיטלין שקד: מדובר רק על תקנות שיותקנו מעתה ואילך, לרבות התקנות של הטיפול הרפואי אבל תקנות שיותקנו מעתה ואילך יצטרכו אישור ועדת העבודה, הרווחה והבריאות לרבות תיקון של התקנות שקיימות היום.

שמרית גיטלין שקד: 3.

שמרית גיטלין שקד: הוראה לעניין תשלומים שנגבו לפני יום התחילה לא יראו תשלום שנגבה על ידי מגן דוד אדום לפני יום תחילתו של חוק זה, בעד שירות שאינו שירות פינוי חירום, כתשלום שנגבה שלא כדין, רק מן הטעם שהשירות והתשלום בעדו לא נקבעו בתקנות לפי סעיף 7א לחוק העיקרי, כנוסחו לפני יום תחילתו של חוק זה.

שמרית גיטלין שקד: אין בהוראה זו כדי לפגוע בזכותו של זוכה על פי פסק דין סופי שניתן לפני יום תחילתו של חוק זה.

יוסי אמר: ההתייחסות למקרים שהם לא מקרי חירום.

יוסי אמר: דווקא בחירום כן צריך לתת את ההנחות.

יוסי אמר: למה לא בחירום?

יוסי אמר: כדי לבוא ולפרק את כל החברות הפרטיות?

יוסי אמר: יש כאן כיוון ישיר.

חיים כץ: בסדר.

חיים כץ: שמענו.

חיים כץ: מה ההסתייגות שלך?

ערן הכהן: למחוק את המלים באישור ועדת העבודה, הרווחה והבריאות של הכנסת.

חיים כץ: תנמק לפרוטוקול למה אתה רוצה את זה.

יעקב ליצמן: תשאיר את המילה בריאות.

ערן הכהן: מבחינה מהותית, האגרה הזאת היא כמו כל מחיר ש מפקח עליו וקובע לו את המחיר וזה לא עובר בוועדות.

ערן הכהן: זאת לא אגרה שמשולמת לאוצר המדינה.

ערן הכהן: אין תקדים כזה שבסוף מחירים נקבעים בוועדת העבודה והרווחה.

חיים כץ: בוועדות.

חיים כץ: לא משנה איזו ועדה.

ערן הכהן: הממשלה צריכה לפקח על המחיר הזה בעצמה.

שמרית גיטלין שקד: הוא אמר שזה מחיר, אבל מדובר באגרה.

ערן הכהן: כן, לעניין המהות זה מחיר.

חיים כץ: אנחנו נצביע על ההסתייגות שלך.

חיים כץ: נגד ההסתייגות – פה אחד ההסתייגות לא התקבלה ההסתייגות שלך לא התקבלה.

שמרית גיטלין שקד: ההסתייגות שלך היא למחוק את המלים "באישור הוועדה".

שמרית גיטלין שקד: אני מניחה שההסתייגות שלך גםפ כוללת למחוק את סעיף 2 שמדבר על תקנות שיובאו לאישור הוועדה.

חיים כץ: תגיש הסתייגות במליאה.

אורי מקלב: אדוני היושב ראש, בקשה שהתעוררה תוך כדי הקראה בנושא ההנחות, שרשאי מגן דוד אדום לקבוע כללים והנחות וזה יתפרסם באתר האינטרנט של משרד הבריאות.

אורי מקלב: אנשים רואים ומקשרים בין לבין כל התעריפים של מגן דוד אדום ולגבי ההנחות.

אורי מקלב: אני מציע שהכללים שנקבעים יהיו בשיתוף משרד הבריאות.

חיים כץ: הם יבואו ממשרד הבריאות.

אורי מקלב: לא.

אורי מקלב: כל הנושא של הפטורים וההנחות, יהיו בשיתוף עם נציג משרד הבריאות.

חיים כץ: אמרת את זה לפרוטוקול.

חיים כץ: אתה לא יכול להכניס את זה עכשיו לחקיקה.

חיים כץ: זה חוק ממשלתי.

אורי מקלב: בתקנות.

חיים כץ: כן, שיעשו בתקנות ונראה איך אנחנו מרחיבים את זה.

שמרית גיטלין שקד: אני רוצה לומר משהו לגבי ההסתייגות של משרד האוצר.

חיים כץ: תעשה את זה בתקנות.

חיים כץ: תלחץ על ותעשה את זה בתקנות.

יעקב ליצמן: עכשיו אני מביא את זה.

זיו עזורה: זיו עזורה מטעם איגוד האמבולנסים הפרטיים.

זיו עזורה: לעניין סעיף (ג).

חיים כץ: אתה גם לוביסט?

זיו עזורה: חד פעמי.

זיו עזורה: רק לעניין הזה.

זיו עזורה: לעניין סעיף קטן (ג) ולאחר שקראתי את הפרוטוקולים הקודמים, ובעיקר את ההבטחות של חברי הוועדה הנכבדה, שלא תהיה תחרות פרועה, אני שואל איפה כאן הפיקוח שהמחיר לגבי השירותים תהיה באמת אחיד בכל הארץ, שאותה גברת בשדרות תקבל את אותו מחיר במקום שיש בו תחרות כמו בתל אביב, בחדרה ובנתניה.

זיו עזורה: איפה הפיקוח שלא תהיה תמחור דורסני כלפי מטה?

זיו עזורה: הרי במקום שבו יש תמחור דורסני כלפי מטה, בסופו של יום התהליך הזה יוביל לקריסה של חברות האמבולנס הפרטיות ולכך שבטווח הארוך הציבור יישא בנטל הזה.

חיים כץ: באיזה נטל?

זיו עזורה: בטווח הארוך המחירים שיהיו של מגן דוד אדום שמבצע את השירותים האלה יעלו כי הוא יהפוך להיות מונופול גם לעניין השירותים.

חיים כץ: אתה חושב שייתנו לו להיות מונופול בארץ הזאת?

קריאה: הוא יהיה.

קריאה: זאת הדרך למונופול.

זיו עזורה: בטווח הקצר, ברגע שיהיה תמחור דורסני – ומדובר על כספי ציבור כי הוא מתוקצב על ידי כספי ציבור – מגן דוד אדום ייתן שירותים.

חיים כץ: מה זה מתוקצב על ידי כספי ציבור?

חיים כץ: מי מתקצב את מגן דוד אדום?

חיים כץ: אם אתה מדבר לוועדה ואפילו שאתה , מאיפה מגן דוד אדום מתוקצב?

זיו עזורה: מתוך הדוח שניתן לוועדה הזאת על ידי מרכז המחקר והמידע של הכנסת השתתפות הממשלה היא שמונה אחוזים מתוך 500 מיליון שקלים.

יעקב ליצמן: למען הפרוטוקול, תומך במגן דוד אדום.

זיו עזורה: עוד עשרה אחוזים מתוך ה-500 מיליון השתתפות של גורמים אחרים כגון הרשויות המקומיות, 16 אחוזים הכנסות מבתי החולים ומוסדות אחרים בגין הספקת דם ומוצריו ויש עוד 22 אחוזים מה-500 מיליון שקלים.

מיכאל דור: זה לא תקצוב.

מיכאל דור: זאת קניית שירותים.

חיים כץ: אתה רוצה להסתייג על זה?

זיו עזורה: אדוני היושב ראש, התמחור, אם הוא יהיה תמחור דורסני כלפי מטה במחירי הפסד, זה יהיה על כולנו.

זיו עזורה: בסופו של דבר החברות הפרטיות לא יצליחו לעמוד בתחרות הזאת שמגן דוד אדום מנהלת ומנסה לנהל גם כיום.

זיו עזורה: אם אתם תאשרו את החוק בנוסח שלו כפי שהוא היום, אלה תנאי תחרות שאינם שוויוניים.

זיו עזורה: הרי מגן דוד אדום מקבל הטבות.

חיים כץ: כמה בונוס אתה מוכן לשלם לנו כדי שנסגור את מגן דוד אדום?

זיו עזורה: חס וחלילה.

חיים כץ: אל תגיד לי ככה.

יוסי אמר: חס וחלילה, זה לא העניין.

זיו עזורה: אדוני היושב ראש, אף אחד לא מדבר על זה.

זיו עזורה: אנחנו לא מדברים על הפינויים ועל הסעות החירום.

זיו עזורה: אנחנו מדברים על השירותים שמעבר, על השירותים האלקטיביים.

זיו עזורה: אותם שירותים כרגע, חברות האמבולנס הפרטיות עושות את אותם שירותים במחירים שהם שווים לכל נפש, במחירים שהם יותר זולים ממה שמגן דוד אדום נותן.

חיים כץ: זה ברור.

חיים כץ: לאותה חברה עם אמבולנס אחד אין מטה, פיקוח, העברות טלפון וטלוויזיה.

חיים כץ: את לה את כל הלוגיסטיקה.

חיים כץ: לא כלכלי להם עם אמבולנס אחד לעשות לוגיסטיקה כזאת.

רז תמרי: אני רוצה לתקן.

רז תמרי: אני רז תמרי מאיגוד האמבולנסים.

רז תמרי: על החברות הפרטיות יש פיקוח ומי שמפקח על החברות הפרטיות ונותן להן אישורי הפעלה זה משרד הבריאות.

רז תמרי: כשאתה אומר שעל החברות הפרטיות אין פיקוח, זה לא נכון.

חיים כץ: אין לוגיסטיקה כזאת של טלוויזיות, קריאות, אנשים ותורניות כמו שיש במגן דוד אדום.

רז תמרי: אני לא בטוח שאתה צודק.

רז תמרי: אתה מוזמן לבוא לבקר בחברות הפרטיות כמו שביקרת במגן דוד אדום.

חיים כץ: אני מוכן לבוא לחברות פרטיות ותראה לי את המערך של קליטת אירועים, אחיות, שמירה וכולי.

חיים כץ: אני אבוא.

חיים כץ: תראה לי מערך כזה.

חיים כץ: יש לך כאלה דברים?

רז תמרי: כן.

חיים כץ: בכל חברה פרטית, ב-150 החברות?

רז תמרי: הגדולות.

זיו עזורה: בקצב הזה, אף חברה פרטית לא תגיע לזה.

רחל אדטו: אתם גם לא צריכים כי אתם לא יכולים לתת מענה לחירום ואנחנו מדברים על שני דברים אחרים.

זיו עזורה: בדיוק בשל כך.

זיו עזורה: אנחנו לא מדברים על פינויי חירום.

זיו עזורה: כל מה שאנחנו מדברים זה על אבטחת אירוע של מדונה כי מדונה לא צריכה לקבל הנחה ממגן דוד אדום או באמצעות הממשלה.

חיים כץ: נכון.

זיו עזורה: אלה לא פינויי חירום.

זיו עזורה: על פינויי חירום אנחנו לא מדברים.

יוסי אמר: ברור שמגן דוד הוא גוף שחייב להיות ואני שמח מאוד שאתה תומך נלהב בו.

יוסי אמר: אני אשמח מאוד שתהיה תומך נלהב ב-500 אמבולנסים פרטיים.

חיים כץ: אני תומך נלהב?

יוסי אמר: כן.

חיים כץ: אם הייתי תומך נלהב, אתה יודע מתי היה עובר החוק של מגן דוד אדום?

יוסי אמר: צריך להעביר אותו.

חיים כץ: הוא היה עובר לפני כמה חודשים.

יוסי אמר: לא יעזור כלום, מגן דוד חייב להתקיים וצריך לעזור לו ולתת לו תקציבים.

יוסי אמר: אסור לו להיכנס לתחרות עם חברות פרטיות.

יוסי אמר: לתת לו כסף.

יוסי אמר: תנו להם כסף שלא יתחרו כי הם לא צריכים להתחרות.

יוסי אמר: הם צריכים להיות פנויים לכל מה שקורה כרגע בדרום במקום שהם ישבו כאן ויילחמו אתנו.

יוסי אמר: תנו להם כסף.

יוסי אמר: תנו להם שיקראו לנו כשהם צריכים עזרה.

יוסי אמר: אתה צוחק, אבל זה עצוב.

חיים כץ: נראה לי שאתה לא חי במדינה הזאת.

יוסי אמר: סוגרים דילים להעביר את חוק מגן דוד אדום.

חיים כץ: מה סוגרים?

יוסי אמר: סוגרים איזשהו דיל.

חיים כץ: מאיפה אתה יודע?

חיים כץ: אתה יושב כאן באולם של הכנסת, בוועדת הכנסת, ואתה מדבר בלי שאתה יודע מה אתה אומר.

יוסי אמר: אני מתנצל.

חיים כץ: מה זה סוגרים דילים?

יוסי אמר: אני אומר יכול להיות.

חיים כץ: מה זה יכול להיות?

חיים כץ: מה זה סוגרים דילים?

יוסי אמר: אני לא יודע מה קורה.

חיים כץ: אם הוועדה תאשר או לא תאשר, זה דיל?

יוסי אמר: אני חוזר בי.

יוסי אמר: אני אומר שמגן דוד צריך להיות גוף שלא צריך להגיע למצב שהוא נלחם על חייו.

יוסי אמר: הוא לא צריך להלחם על חייו.

יוסי אמר: הוא צריך להיות גוף שמקבל תקציבים והוא יכול לפעול בדרך האמיתית ולהגן בשעת חירום.

יוסי אמר: מצד שני צריך לחשוב על 5,000 אנשים שעובדים בחברות פרטיות, שמשלמים מסים, שמשלמים מע"מ, אין להם בנות שירות.

יוסי אמר: הטלוויזיות צריכות להיות במגן דוד, המערך הזה צריך להיות במגן דוד, תעזרו להם לא להילחם.

יוסי אמר: במקום להעלות מסים במקום אחר, תקצבו אותם במחיר הגיוני כדי שהם יוכלו לשבת בשקט במשרדים שלהם, בתחנות שלהם, ולעשות את העבודה הנאמנה.

רחל אדטו: ברשותך, אני רוצה לעשות סדר.

רחל אדטו: אין ויכוח לגבי מגן דוד מבחינת זאת שמגן דוד הוא המוביל הלאומי והוא כל מה שצריך מבחינת החירום.

רחל אדטו: אין בכלל שאלה לגבי זה.

רחל אדטו: אנחנו דנים, ותסביר לי את הבעיה כאן, במי רשאי או מי קובע את המחירים.

חיים כץ: עבור מה.

חיים כץ: אנחנו גם נראה עבור מה קובעים את המחירים.

רחל אדטו: עבור הפינויים האלקטיביים?

רחל אדטו: זאת הנקודה כרגע?

אריה אלדד: אפילו לא פינויים אלקטיביים.

אריה אלדד: סיוע בהופעות, משחק כדורגל בו צריך להעמיד אמבולנס.

מיכאל דור: שירותי אמבולנס.

רחל אדטו: בדברים שמגן דוד אדום מתחרה בפרטיים.

שמרית גיטלין שקד: חברת הכנסת אדטו, כל העניין התחיל מדיון בבית המשפט העליון.

שמרית גיטלין שקד: בית המשפט העליון אמר שאם מגן דוד אדום רוצה לגבות תשלומים – שירותים אחרים שהם לא שירותי חירום, נניח הסעה באמבולנס שהיא לא פינוי חירום – היא יכולה לעשות את זה בתקנות האגרות ואז היא יכולה לקבוע אגרות.

שמרית גיטלין שקד: הבעיה היא שמגן דוד אדום לא רוצה לעשות את זה כאגרות כי אם הוא קובע את זה כאגרות, זה אומר שהוא לא יכול להוריד במחירים כשהיא נותנת שירותים אלקטיביים.

שמרית גיטלין שקד: המשמעות היא שהיא צריכה לתת את אותו מחיר בכל הארץ.

שמרית גיטלין שקד: אגרה היא דבר קבוע ואחיד לכל אזרחי ישראל.

שמרית גיטלין שקד: היא לא יכולה לתת הנחות לכאורה למרות שלפי סעיף מסוים בתקנות היא כן יכולה.

שמרית גיטלין שקד: בגדול, באגרות היא צריכה לתת את אותו מחיר אחיד.

שמרית גיטלין שקד: החוק הזה אומר שהאגרות יישארו רק לפינויי חירום ובנוסף אנחנו מסמיכים את מגן דוד אדום לגבות תשלומים על שירותים אחרים שהם לא שירותי חירום.

שמרית גיטלין שקד: המשמעות היא שבשירותים האלה – לא בכולם – לכאורה הם יכולים לגבות איזה מחיר שהם רוצים והם יכולים לגבות מחירים שונים מאנשים שונים.

שמרית גיטלין שקד: לגבי שלושה שירותים ספציפיים וכן כל שירות אחר שיורה המנכ"ל, המנכ"ל יקבע להם את השירות המרבי אבל עדיין יקבע להם את המחיר המרבי ולא יקבע להם מה יהיה המחיר שהם יתנו בנתניה ומה המחיר שהם יתנו בדימונה.

שמרית גיטלין שקד: זאת המשמעות של סעיף קטן (ג) אותו הקראנו.

רחל אדטו: מה עם הפגיעה בפרטיים?

שמרית גיטלין שקד: אני לא המייצגת שלהם אבל הטיעון שהם מעלים הוא שהעובדה שיתנו למגן דוד לתת מחירים שונים, הם טוענים שזה ימוטט אותם כלכלית.

זיו עזורה: נכון.

רחל אדטו: כי רק למגן דוד אדום תהיה הזכות להוריד את המחירים?

שמרית גיטלין שקד: לא, גם הם יכולים להוריד אבל עצם זה שיאפשרו למגן דוד אדום להתחרות בהם.

רחל אדטו: הם יצטרכו להתיישר לפי הקו הזה.

אורי מקלב: מגן דוד אדום יכול להוריד מחירים.

רחל אדטו: בכל הדיון הזה אין קשר למה שרצה ליצמן עכשיו בנושא של מי רשאי לפקח.

רחל אדטו: אלה שני דברים נפרדים לגמרי.

חיים כץ: נכון.

חיים כץ: זה לא קשור.

אורי מקלב: הוויכוח הזה הוא על מה שאנחנו קבענו כאן בוועדה שיש הבדל בין פינוי לבדיקה.

אורי מקלב: את היית שותפה לזה.

זיו עזורה: תרשה לי אדוני להוסיף עוד נקודה אחת קטנה.

זיו עזורה: שוב אני חוזר ואומר לגבי הנושא של התמחור.

זיו עזורה: אני שוב שואל מי קובע שזה יהיה שווה בכל הארץ, למה זה לא מופיע בתקנות?

חיים כץ: אף אחד לא קובע.

זיו עזורה: אדוני בישיבה של ה-22 במרץ בשנה שעברה הבטיח שלא יהיה מחיר מקסימום.

זיו עזורה: כך הוא הבטיח לבעלי חברות האמבולנסים הפרטיים.

חיים כץ: מה הבטחתי?

זיו עזורה: אם נדמה לך במגן דוד שאני אתן לך מחיר מקסימום ואתה תתחרה בו בחדרה או בנתניה ושם אתה תוריד, לא אתן לך.

חיים כץ: את זה הבטחתי?

זיו עזורה: זה היה בשנה שעברה.

חיים כץ: אני מבין שאתה , אבל הבטחתי?

זיו עזורה: אדוני היושב ראש, אני שוב שואל מה ימנע ממגן דוד להחליט היום שבחדרה הוא עושה את זה במחירי הפסד?

חיים כץ: למה הוא לא עשה את זה עשר שנים?

זיו עזורה: הוא עושה את זה.

חיים כץ: למה יש 150 חברות במשך עשר שנים ומגן דוד אדום לא הצליח לרסק אף אחת?

זיו עזורה: ריסקו הרבה.

חיים כץ: היו מאתיים חברות?

זיו עזורה: לא.

זיו עזורה: באות חדשות.

חיים כץ: אם זה לא כלכלי, למה הן באות?

זיו עזורה: אדוני היושב ראש, יש כאן פגיעה בכלל הציבור.

זיו עזורה: במקומות שאין בהם תחרות, מגן דוד אדום לא יוריד את המחיר ואין לו שום אינטרס לכך.

זיו עזורה: הוא יעשה את זה במקומות בהם יש תחרות עד שתיפסק התחרות ואז הוא יפנה אליכם ויבקש להעלות את המחירים.

זיו עזורה: מכיוון שהפיקוח שלכם כבר ירד – כך אני מבין לפי הנוסח החדש – אין מה שימנע זאת.

זיו עזורה: אני אומר עוד משהו.

זיו עזורה: מדובר כאן בתאגיד סטטוטורי.

זיו עזורה: אנחנו למעשה נותנים לתאגיד סטטוטורי שקיבל את ההטבות מתוקף חוק מגן דוד אדום, אנחנו בעצם נותנים לו להיכנס לשוק הפרטי ולהתחרות בגורמים הפרטיים.

זיו עזורה: מה שהיה עד היום, היה לא ממש חוקי ועובדה שהבג"ץ הורה להם לעצור את זה.

זיו עזורה: קח לדוגמה את פקיד השומה שיעשה גם מאזנים לחברות.

שמרית גיטלין שקד: בקשר להסתייגות של משרד האוצר.

שמרית גיטלין שקד: בסעיף 1 ביקשתם למחוק את המלים "באישור ועדת העבודה, הרווחה והבריאות".

שמרית גיטלין שקד: סעיף 2 אומר שהתקנות יובאו לאישור ועדת העבודה, הרווחה והבריאות בתוך שישים ימים.

שמרית גיטלין שקד: אנחנו נמחק את אישור הוועדה אבל נאמר שיותקנו בתוך שישים ימים.

קריאה: אדוני היושב ראש, עוד מילה אחת.

חיים כץ: נגמר.

חיים כץ: תודה רבה.

חיים כץ: אנחנו עוברים להצבעה על אישור הצעת החוק כפי שהוקראה.

חיים כץ: בעד אישור הצעת החוק – פה אחד נמנע - 1 הצעת החוק אושרה נמנע אחד.

חיים כץ: תודה רבה.

חיים כץ: החוק אושר ויעלה למליאה לקריאה שנייה ושלישית.

חיים כץ: תודה רבה.

חיים כץ: הישיבה נעולה.